Verkefninu Göngum í skólann var formlega hrundið af stað í gær og er þetta í fimmta skipti sem Ísland er þátttakandi í þessu alþjóðlega verkefni . Nú þegar hafa 57 skólar skráð sig til leiks . Átak þetta fer fram hér á landi í septembermánuði og lýkur á alþjóðlegum degi 5. október . Meginmarkmið þess eru að hvetja nemendur og foreldra til að ganga , hjóla eða fara á annan virkan hátt til og frá skóla . Um leið er ætlunin að hvetja til aukinnar hreyfingar með því að auka færni barna til að ganga á öruggan hátt í skólann og fræða þau um ávinning reglulegrar hreyfingar . Einnig að kenna reglur um öryggi á göngu og á hjólum , draga úr umferð við skóla , mengun og hraðakstri nálægt skólum .